2009/ECFIN/033

[pic] | COMISIA EUROPEANĂ |

Bruxelles, 4.3.2010

COM(2010)69 final

RAPORT AL COMISIEI CĂTRE PARLAMENTUL EUROPEAN ȘI CONSILIU

CU PRIVIRE LA ACTIVITĂȚILE DE ACORDARE ȘI LUARE DE ÎMPRUMUTALE UNIUNII EUROPENE ÎN 2008

CUPRINS

1. Introducere 4

2. Activitățile de acordare de împrumut ale Uniunii Europene 5

2.1. Descriere 5

2.2. Mecanismul de asistență pentru balanța de plăți 7

2.3. Mecanismul de asistență macrofinanciară 8

2.4. Mecanismul Euratom 10

3. Activitățile de luare de împrumut ale Uniunii Europene 10

3.1. Descriere 10

3.2. BDP 10

3.3. Asistență macrofinanciară 12

3.4. Euratom 12

4. Banca Europeană de Investiții – operațiuni de acordare de împrumut în afara Comunității 13

4.1. Activitățile de acordare de împrumut ale BEI 13

4.1.1. Descriere 13

4.1.2. Volumul semnăturilor 14

4.1.3. Impactul activităților de acordare de împrumut ale BEI asupra bugetului UE 14

4.2. Activitățile de luare de împrumut ale BEI 15

INTRODUCERE

Deciziile Consiliului de stabilire a diferitelor instrumente de creditare ale Uniunii Europene prevăd obligația Comisiei de a informa anual Consiliul și Parlamentul European cu privire la utilizarea acestor instrumente. Pentru a îndeplini aceste obligații de informare, prezentul raport descrie operațiunile de acordare de împrumut pentru fiecare domeniu în parte.

Prezentul raport descrie succint activitățile de creditare și de împrumut în cadrul asistenței acordate pentru balanța de plăți statelor membre care nu fac parte din zona euro (BDP), și al asistenței macrofinanciare acordate de Comunitate țărilor terțe (AMF), precum și garanțiile asociate împrumuturilor comunitare. În plus, raportul furnizează informații cu privire la activitățile de acordare și de luare de împrumut ale Euratom.

Pentru a completa imaginea/tabloul activităților de acordare de împrumut, deciziile Consiliului[1] cu privire la activitățile de împrumut ale BEI în afara Comunității prevăd obligația Comisiei de a informa anual Consiliul și Parlamentul European în legătură cu situația operațiunilor de finanțare (împrumuturi și garanții la împrumuturi) ale Băncii Europene de Investiții (BEI) garantate de bugetul Uniunii, în țări aflate în etapa de preaderare, regiunea mediteraneeană, Europa de Est, țările din Caucazul de Sud și Rusia, Asia, America Latină și Republica Africa de Sud.

ACTIVITățILE DE ACORDARE DE ÎMPRUMUT ALE UNIUNII EUROPENE

Descriere

Comisia acordă sprijin financiar statelor nemembre și statelor membre din afara zonei euro în temeiul unor baze juridice diferite, în funcție de zonele geografice implicate și obiectivele urmărite.

Operațiunile financiare gestionate de Comisie în temeiul diferitelor decizii ale Consiliului constau, în general, în împrumuturi bilaterale [asistență macrofinanciară pentru state nemembre (AMF) sau asistență pentru balanța de plăți acordată statelor membre care nu fac parte din zona euro (BDP)], în cadrul cărora Comunitatea contribuie la restabilirea echilibrului macroeconomic al țării respective. Instrumentul de creditare al Euratom este disponibil pentru operațiuni de finanțare în statele membre și în anumite țări terțe (Armenia, Rusia și Ucraina).

Fiecare plată din cadrul AMF, BDP sau al împrumuturilor Euratom se bazează pe o operațiune back-to-back . Cu alte cuvinte, sumele datorate (dobândă și/sau principal), valuta și data efectuării plăților din cadrul împrumutului corespund sumelor datorate, valutei și datelor de efectuare a plăților ale tranzacției corespondente de luare de împrumut.

Tabelul 1: Plata împrumuturilor pentru asistența macrofinanciară, asistența Euratom acordată statelor nemembre și asistența pentru balanța de plăți acordată statelor membre care nu fac parte din zona euro.

milioane EUR

2001 | 2002 | 2003 | 2004 | 2005 | 2006 | 2007 | 2008 | Total |

România | 50 | 50 |

Subtotal țări „candidate” (state membre începând cu 1.1.2007) | 0 | 0 | 50 | 0 | 0 | 0 | 0 | 0 | 50 |

Albania(1) | 9 | 9 |

Bosnia și Herțegovina(2) | 10 | 10 | 10 | 30 |

Fosta Republică Iugoslavă a Macedoniei(3) | 10 | 12 | 28 | 50 |

Serbia și Muntenegru(4) | 225 | 40 | 15 | 280 |

Tadjikistan(6) | 60 | 60 |

Liban(7) | 0 |

Subtotal AMF | 305 | 12 | 168 | 10 | 15 | 10 | 0 | 0 | 479 |

Euratom(8) | 40 | 40 | 25 | 65 | 215 | 51 | 39 | 16 | 491 |

BDP(9) | 2 000 | 2 000 |

Total general | 345 | 52 | 143 | 75 | 230 | 70 | 39 | 2 016 | 2 970 |

(1) În 2005 a fost vărsat Albaniei un grant în valoare de 3 milioane EUR, iar în 2006 un grant suplimentar în valoare de 13 milioane EUR. (2) Plata împrumutului a fost însoțită de plata unor granturi în valoare de 10 milioane EUR în 2000. În 2001 s-au plătit 15 milioane EUR sub formă de grant, iar în 2003 alte 25 de milioane EUR. În 2005 s-au plătit 15 milioane EUR sub formă de grant. (3) Fosta Republică Iugoslavă a Macedoniei. 10 milioane EUR s-au plătit sub formă de grant în 2001, 10 milioane EUR în 2002 și 18 milioane EUR în 2003. (4) Serbia și Muntenegru a primit 115 milioane EUR în 2002, 35 milioane EUR în 2003, 10 milioane EUR în 2004 și 25 milioane EUR în 2005 sub formă de grant. (5) În 2001 s-au plătit 35 de milioane EUR în favoarea Kosovo și 13 milioane EUR Muntenegrului, sume acordate sub formă de sprijin bugetar. În același an Kosovo a primit un grant în valoare de 15 milioane EUR și alte 15 milioane EUR tot sub formă de grant în 2002. (6) Tadjikistan: împrumutul a fost însoțit de plata unor granturi în valoare de 14 milioane EUR. În 2003 s-au plătit sub formă de grant alte 7 milioane (deși decizia de acordare a grantului fusese luată în 2002). Aceeași sumă a fost plătită și în 2005 și în 2006. (7) Asistență macrofinanciară acordată Libanului sub forma unor împrumuturi în valoare de 50 de milioane EUR. O plată de 25 de milioane EUR a avut loc în iunie 2009. Un prim grant de 15 milioane EUR a fost plătit în decembrie 2008. (8) Inclusiv Bulgaria și România (state membre de la 1.1.2007). (9) La 2 decembrie 2008, plafonul maxim al împrumuturilor acordate statelor care nu sunt membre ale zonei euro în cadrul mecanismului de asistență pentru balanța de plăți a fost majorat de la 12 miliarde EUR la 25 de miliarde EUR. La 18 mai 2009 plafonul a fost majorat la 50 miliarde EUR. Plata altor granturi pentru perioada 2001-2008: Ajutor financiar excepțional. Plata unor granturi către Armenia și Georgia, ridicându-se la 8 și, respectiv, 10 milioane EUR în 1998 și 4 și, respectiv, 9 milioane EUR în 1999. Un grant suplimentar în valoare de 6 milioane EUR a fost acordat Georgiei în 2001. În 2002 Armenia a primit un grant în valoare de 11 milioane EUR. În 2004 Armenia și Georgia au primit granturi suplimentare în valoare de 5,5 și, respectiv, 6,5 milioane EUR. În 2005 Armenia a primit un grant în valoare de 1,5 milioane EUR. În 2006 Georgia a primit două granturi în valoare de 11 milioane EUR fiecare. Republica Moldova a primit în 2008 un grant în valoare de 25 milioane EUR, plătit în două tranșe. |

Mecanismul de asistență pentru balanța de plăți

Activarea asistenței pentru balanța de plăți (BDP) pentru statele membre care nu fac parte din zona euro a reprezentat evenimentul principal al anului 2008 în cadrul operațiunilor de acordare și luare de împrumuturi ale Comunității Europene.

Rezumatul de mai jos prezintă principalele caracteristici ale mecanismului de asistență pentru balanța de plăți, activitățile principale din 2008 și evoluțiile preconizate pentru anii următori.

Asistența pentru balanța de plăți se prezintă sub forma unor împrumuturi pe termen mediu acordate de Comisie conjugat, de regulă, cu o finanțare acordată de FMI și alți creditori multilaterali, precum BEI, BERD și Banca Mondială, sau cu asistență bilaterală acordată de statele membre. Acest mecanism are o natură excepțională și este mobilizat de la caz la caz. Beneficiarii potențiali sunt statele membre din afara zonei euro[2] care se confruntă cu dificultăți serioase în materie de balanță de plăți. Asistența este de natură macroeconomică (adică nu este legată de o utilizare specială a fondurilor, cum se întâmplă în cazul asistenței acordate pentru proiecte). Ea se eliberează cu condiția respectării condițiilor de politică economică și vizează atenuarea presiunilor financiare externe globale ale statului membru beneficiar și restaurarea viabilității balanței de plăți. Condițiile de politică economică sunt stabilite de comun acord de către Comisie (în urma consultării Comitetului Economic și Social) și statul membru, într-un memorandum de înțelegere semnat înainte de implementarea acordurilor de împrumut. Asistența sprijină implementarea măsurilor de ajustare elaborate pentru remedierea acestor dificultăți. Verificarea acestor măsuri va reprezenta o condiție prealabilă a plății tranșelor împrumutului.

În cei douăzeci de ani care au trecut de la crearea acestei posibilități în 1975[3], Comunitatea a efectuat mai multe operațiuni vizând sprijinirea balanței de plăți a statelor membre care se confruntau cu dificultăți financiare majore sau amenințări grave, acordând credite finanțate prin împrumuturi.

Numărul tot mai mare de state membre eligibile ca urmare a aderării și intensitatea crizei financiare internaționale a impus reactivarea mecanismului de sprijin pentru balanța de plăți și extinderea acestuia, de la 12 la 25 de miliarde EUR, în decembrie 2008[4] pentru a răspunde nevoilor potențiale. În mai 2009[5] s-a decis creșterea plafonului facilității generale de împrumut la 50 de miliarde EUR pentru a putea reacționa în continuare prompt la noile cereri de asistență pentru balanța de plăți.

Mecanismul a fost reactivat în 2008 pentru a ajuta statele membre care nu fac parte din zona euro să depășească dificultățile în materie de balanță de plăți apărute în urma crizei financiare. La 4 noiembrie 2008[6] Consiliul a decis acordarea unei asistențe financiare pe termen mediu în valoare de până la 6,5 miliarde EUR Ungariei în cadrul mecanismului de asistență pentru balanța de plăți pentru statele membre care nu fac parte din zona euro. Asistența financiară UE a fost acordată pentru a recâștiga încrederea investitorilor într-un moment în care Ungaria era amenințată în mod serios de dificultăți ale balanței sale de plăți curente ca urmare a volatilității și a incertitudinii crescute a pieței financiare , precum și a condițiilor de creditare foarte perturbate în cea mai mare parte a celui de-al patrulea trimestru al anului 2008. Intenția inițială era de a vărsa împrumutul de 6,5 miliarde EUR în patru tranșe. La 9 decembrie 2008 s-a plătit prima tranșă de 2 miliarde EUR, urmând ca diferența să fie vărsată în 2009[7] sau 2010, pe măsura îndeplinirii condițiilor de politică economică.

Se așteaptă ca, în volum, asistența pentru balanța de plăți să reprezinte în următorii ani o parte importantă a activității de acordare de împrumut a UE. În cadrul mecanismului de asistență pentru balanța de plăți Consiliul a decis în 2009 sprijinirea altor două țări:

- 3,1 miliarde EUR pentru Letonia (Decizia 2009/290/CE a Consiliului din 20 ianuarie 2009), și

- 5 miliarde EUR pentru România (Decizia 2009/459/CE a Consiliului din 6 mai 2009).

Mecanismul de asistență macrofinanciară

Informații detaliate despre operațiunile de acordare de asistență macrofinanciară pot fi găsite în raportul anual al Comisiei către Consiliu și către Parlamentul European privind implementarea asistenței macrofinanciare acordate țărilor terțe[8]. Principalele caracteristici ale mecanismului de asistență macrofinanciară, activitățile principale din 2008 și evoluția așteptată în următorii ani sunt rezumate în cele ce urmează.

Asistența macrofinanciară (AMF) sub formă de împrumuturi și/sau granturi sprijină eforturile politice și economice de reformă ale țărilor beneficiare și este implementată în asociere cu instituțiile de la Bretton Woods. Principalele caracteristici ale asistenței macrofinanciare comunitare sunt: caracterul excepțional al asistenței, complementaritatea sa cu finanțarea acordată de instituțiile financiare internaționale (IFI) și condiționalitatea macroeconomică. În strânsă coordonare cu Fondul Monetar Internațional (FMI) și cu Banca Mondială, asistența macrofinanciară comunitară, concepută pentru necesitățile specifice fiecărei țări în parte, a sprijinit mai multe țări terțe, cu obiectivul general de a stabiliza situația financiară și de a institui economii orientate spre piață.

Împrumuturile AMF sunt în general plătite în mai multe tranșe, pe măsura îndeplinirii condițiilor macroeconomice. Fiecare plată este subordonată unei operațiuni de luare de împrumut de către Comisie. În cazul în care țara beneficiară se găsește în incapacitatea de a-și onora obligațiile de rambursare a împrumutului, Comisia poate activa Fondul de garantare pentru acțiuni externe[9], astfel încât împrumutul corespondent al Comisiei să nu fie afectat.

Granturile și împrumuturile acordate începând din 2001 în temeiul acestui instrument sunt enumerate în tabelul 1.

Principalele activități AMF din 2008 sunt legate de negocierile cu autoritățile relevante și se concentrează asupra următoarelor aspecte:

- Condițiile asistenței acordate Libanului (Memorandumul de înțelegere și Acordul de împrumut semnate la 18 și 19 decembrie 2008). Programul AMF pentru Liban constă dintr-un grant de 30 de milioane EUR și un împrumut de 50 de milioane EUR, ambele plătibile în două tranșe. Prima tranșă a împrumutului (25 milioane EUR) a fost plătită la începutul lunii iunie 2009, iar plata celei de-a doua tranșe este preconizată pentru 2010 (cu condiția realizării condițiilor cărora le este subordonată asistența).

- Regularizarea împărțirii între Serbia și Muntenegru a împrumuturilor AMF acordate în favoarea Fostei Republici Federale Iugoslavia. La 2 octombrie 2008 Consiliul a adoptat Decizia 2008/784/CE de stabilire a răspunderii separate a Muntenegrului și de reducere proporțională a răspunderii Serbiei în ceea ce privește împrumuturile pe termen lung acordate de Comunitate Uniunii Statale Serbia și Muntenegru (fosta Republică Federală Iugoslavia) în conformitate cu Deciziile 2001/549/CE și 2002/882/CE[10] prin care autorizează Comisia să semneze un acord de împrumut separat cu autoritățile din Muntenegru. Această decizie este rezultatul declarării independenței Muntenegrului în iunie 2006 și al unui acord încheiat între Serbia și Muntenegru în iulie 2006 de alocare a datoriilor externe între cele două state separate. Decizia respectivă nu creează noi obligații pentru Comunitate și nu are implicații bugetare. De îndată ce un acord separat de împrumut cu Muntenegru se încheie și intră în vigoare (probabil înainte de sfârșitul anului 2009), datoriile actuale ale Serbiei vor fi reajustate.

- În 2008 Comisia a terminat implementarea programului de asistență macrofinanciară în valoare de 45 de milioane EUR în favoarea Republicii Moldova, decis de Consiliu la 16 aprilie 2007. A doua și a treia tranșă a grantului (10 și, respectiv, 15 milioane EUR) au fost acordate în iunie și decembrie 2008. Programul făcea parte dintr-un pachet de finanțare în sprijinul acordurilor guvernamentale încheiate cu FMI în cadrul Facilității de reducere a sărăciei și de creștere economică [Poverty Reduction and Growth Facility (PRGF)] inițiate în mai 2006 și care a expirat în mai 2009.

- În decembrie 2008, Comisia a efectuat plata primei tranșe, în valoare de 15 milioane EUR, a grantului din cadrul programului de asistență macrofinanciară pentru Liban, aprobat la 10 decembrie 2007.

- În 2008 nu s-au făcut plăți în cadrul AMF.

AMF se concentrează pe regiunile învecinate, precum Balcanii de Vest și Caucazul. Impactul crizei economice și financiare actuale a fost deosebit de important în aceste regiuni. Drept rezultat, mai mute țări aflate în etapa de pre-aderare și țări învecinate au abordat Comisia, atât formal, cât și informal, cu cereri de asistență macrofinanciară, iar Comunitatea a fost nevoită să desfășoare o activitate intensă în 2009 pentru a face față cererilor din cadrul acestui mecanism. Este dificil de prevăzut cât de mult va mai persista această cerere mare dar, în orice caz, aceasta va depinde de o întoarcere generală la normalitate în țările mai dezvoltate din punct de vedere economic.

Mecanismul Euratom

Mecanismul de acordare de împrumuturi Euratom poate fi utilizat la finanțarea proiectelor din statele membre (Decizia 77/270/Euratom a Consiliului) sau din anumite țări terțe (Ucraina, Rusia sau Armenia) (Decizia 94/179/Euratom a Consiliului). Aceste împrumuturi sunt operațiuni în afara bugetului pe care Comisia le finanțează back-to-back împrumutând de pe piața financiară. În 1990 Consiliul a stabilit o limită de împrumut de 4 miliarde EUR, din care aproximativ 3,4 miliarde EUR au fost acordate efectiv. În 2002 Comisia a propus o mărire a limitei de împrumut de la 4 miliarde EUR la 6 miliarde EUR, însă Consiliul nu a ajuns încă la un acord în acest sens.

Activitățile Euratom s-au concentrat în anul 2008 asupra plății celei de-a doua tranșe (22 milioane USD) în cadrul proiectului K2R4. La 29 septembrie 2004 Comisia a aprobat un împrumut pentru o valoare totală în EUR echivalentă sumei de 83 milioane USD pentru upgradarea de securitate a reactoarelor nucleare cunoscute sub denumirea de reactorul 2 Khmelnitsky și reactorul 4 Rovno (K2R4) în Ucraina. Împrumutul a întrat în vigoare la 7 iulie 2006 după verificarea îndeplinirii în mod satisfăcător a tuturor condițiilor prealabile ale acordului de împrumut. O primă tranșă de 39 milioane EUR a fost plătită la 15 martie 2007. La 6 octombrie 2008, a fost plătită o a doua tranșă în valoare de 22 milioane USD (echivalentul a 15,2 milioane EUR), în urma operațiunii corespondente de contractare a unui împrumut.

În 2009 activitatea de acordare și luare de împrumut trebuia să includă plata celei de-a treia (și ultime) tranșe[11] din cadrul acordului de împrumut pentru proiectul K2R4 (10,3 milioane USD) din Ucraina.

ACTIVITățILE DE LUARE DE ÎMPRUMUT ALE UNIUNII EUROPENE

Descriere

Pentru a finanța activitățile de acordare de împrumut hotărâte de Consiliu, Comisia este autorizată să împrumute, în numele Comunității implicate (CE, Euratom), fonduri de pe piața de capital. Pentru fiecare instrument în parte (BDP, AMF și împrumuturi Euratom) funcționarea mecanismului de acordare și luare de împrumut este determinată de baza juridică corespondentă. Există o legătură strictă back-to-back între o operațiune de acordare de împrumut și operațiunea corespondentă de luare de împrumut, ceea ce garantează că bugetul UE nu este supus niciunui risc de rată a dobânzii sau de curs de schimb.

BDP

În noiembrie 2008 CE a încheiat un acord de împrumut în valoare de 6,5 miliarde EUR cu Republica Ungaria în cadrul mecanismului de acordare de asistență pentru balanța de plăți. O primă tranșă în valoare de 2 miliarde EUR a fost finanțată la 9 decembrie 2008 prin emiterea unor obligațiuni pe trei ani.

Datorită acestei emisiuni CE a revenit în calitate de emitent pe piața obligațiunilor de referință în euro. Obligațiunile au fost foarte bine primite pe piață. Deoarece interesul investitorilor a fost foarte mare, subscrierile au depășit rapid oferta. La distribuția finală au fost reprezentate toate categoriile importante de investitori, inclusiv băncile centrale, fondurile de investiții, departamentele de trezorerie ale băncilor și societățile de asigurare. Prețul obligațiunilor a fost apropiat de cel mai bun preț din grupul lor de referință, SSA (sectorul emitenților suverani, supranaționali și al agențiilor), la fel ca obligațiunile unor emitenți precum BEI, KFW și SFEF.

Performanța pe piața secundară a fost foarte satisfăcătoare și a confirmat poziția fermă a CE de emitent de obligațiuni de referință de primă clasă. Această poziție a fost întărită de următoarele emisiuni de obligațiuni de referință din anul 2009, pe bazele puse de emisiunea de obligațiuni de referință din 2008.

Asistență macrofinanciară

În 2008 nu au existat finanțări în cadrul asistenței macrofinanciare.

Euratom

O sumă de 22 milioane USD a fost obținută pentru Euratom în 2008.

Tabelul 2: Volumul operațiunilor de luare de împrumut prin instrumente financiare în perioada 2001-2008[12]

milioane EUR

2000 | 2 039 | 1 656 | 3 695 |

2001 | 1 386 | 40 | 1 633 | 3 059 |

2002 | 713 | 80 | 1 379 | 2 172 |

2003 | 431 | 105 | 1 372 | 1 908 |

2004 | 423 | 170 | 1 214 | 1 807 |

2005 | 440 | 385 | 1 080 | 1 905 |

2006 | 436 | 436 | 969 | 1 841 |

2007 | 400 | 474 | 786 | 1 260 |

2008 | 266 | 484 | 2 000 | 654 | 3 404 |

(1) S-au utilizat ratele de conversie de la 31 decembrie a fiecărui an. Suma inițială a împrumutului, plus/minus rambursarea principalului, rezilieri, anulări și ajustări ale ratei de schimb. |

BANCA EUROPEANă DE INVESTIțII – OPERAțIUNI DE ACORDARE DE ÎMPRUMUT ÎN AFARA COMUNITățII

Activitățile de acordare de împrumut ale BEI

Descriere

Împrumuturile acordate de BEI din resursele proprii iau forma unei finanțări directe de proiecte individuale sau forma unor împrumuturi globale acordate intermediarilor financiari care, ulterior, alocă fonduri proiectelor locale de dimensiuni mai mici. Unele dintre împrumuturile BEI în afara Comunității beneficiază de garanție de la bugetul Uniunii Europene și, dacă nu se specifică altfel, fac obiectul acestui raport. În temeiul mandatului extern actual, BEI poate, de asemenea, acorda garanții la împrumuturi. O gamă mai largă de instrumente financiare (inclusiv participări la capital în anumite cazuri) este utilizată de BEI în cadrul facilităților de finanțare pe risc propriu[13] și pentru gestionarea resurselor Comunității sau ale statelor membre (îndeosebi în țările mediteraneene și ACP). Un alt raport va analiza operațiunile BEI desfășurate în cadrul mandatului extern.

Volumul semnăturilor

În 2008, volumul total al operațiunilor semnate de BEI a crescut cu 20%, la 57,6 miliarde EUR din care 51,5 miliarde EUR sunt destinate statelor membre și 6,1 miliarde EUR țărilor partenere.

Împrumuturi BEI în state ne-membre în 2008 – privire de ansamblu

milioane EUR

Buget UE și resurse FED(1) | Resurse proprii cu garanții comunitare/ale statelor membre | Resurse proprii în cadrul facilităților de finanțare pe risc propriu ale BEI | TOTAL |

Țări în etapa de preaderare (mandatul 2007-2013) | 2 009 | 1 444 | 3 453 |

Țări care participă la acordurile de vecinătate și parteneriat (mandatul 2007-2013) | 62 | 1 365 | 33 | 1 460 |

AAL — Asia și America Latină (mandatul 2007-2013) | 469 | 469 |

Africa de Sud (mandatul 2007-2013) | 203 | 203 |

Țări ACP-TTPM(2) | 336 | 225 | 561 |

Total | 398 | 4 270 | 1 477 | 6 145 |

(1) | Acordat și administrat de BEI din resursele bugetare ale CE sau ale Fondului European de Dezvoltare (FED). |

(2) | Africa, Caraibe, Pacific / țările și teritoriile de peste mări. |

Impactul activităților de acordare de împrumut ale BEI asupra bugetului UE[14]

BEI asigură finanțarea de proiecte atât în interiorul UE, cât și în exterior, în acest din urmă caz cu garanții parțiale din bugetul UE. Activitățile de acordare de împrumut au impact asupra bugetului UE atunci când sunt însoțite de garanții comunitare, de subvenționări ale dobânzii sau de condiții speciale comparabile cu operațiunile în care împrumutătorul suportă riscurile.

La 19 decembrie 2006, Consiliul a acordat BEI o garanție comunitară pentru pierderile rezultate din împrumuturi și garanții de împrumuturi acordate pentru proiecte în afara Comunității (Decizia 2006/1016/CE[15], înlocuită de Decizia 633/2009/CE a Parlamentului European și a Consiliului din 13 iulie 2009[16]) . Garanția comunitară este limitată la 65 % din valoarea totală a creditelor și a garanțiilor acordate, din care se deduc sumele rambursate, plus toate celelalte sume aferente. Plafonul maxim al operațiunilor de finanțare desfășurate de BEI în temeiul acestui mandat este de 27 800 milioane EUR pentru perioada 2007-2013, constând într-un plafon de bază de 25 800 milioane EUR și un mandat opțional de 2 000 milioane EUR, a cărui activare va fi decisă de Consiliu și Parlament pe baza rezultatelor evaluării intermediare în 2010.

Activitățile de luare de împrumut ale BEI

În cadrul programului de finanțare pe 2008, BEI a adunat suma de 59,5 miliarde EUR. Aceasta reprezintă o creștere semnificativă raportat la 2007 (54,7 miliarde EUR, altfel spus +9%). Această creștere substanțială din 2008 a fost obținută în condiții dificile de creditare, caracterizate prin volatilitate, incertitudinea piețelor și de la mijlocul lunii octombrie de condiții de creditare extrem de dificile. Prin urmare, s-a recurs în continuare la tranzacții mari, lichide, iar nivelul cererii pentru obligațiuni structurate a rămas scăzut.

[1] Decizia 97/256/CE a Consiliului, modificată prin Deciziile 98/348/CE și 98/729/CE ale Consiliului, pentru perioada 1.2.1997-31.1.2000 („mandatul general 1997-2000”) și Decizia 2000/24/CE a Consiliului, înlocuită de Decizia 2008/580/CE a Consiliului din 23 iunie 2008 (versiune codificată), pentru perioada 1.2.2000-31.1.2007 („mandatul general 2000-2006”). Decizia 1999/786/CE a Consiliului [acțiunea de reconstrucție și reabilitare a zonelor afectate de seism din Turcia (TERRA)] reprezintă o extindere a mandatelor generale. În plus, Decizia 2001/777/CE a Consiliului a stabilit o acțiune specială de împrumut pentru proiecte de mediu în partea rusă a bazinului Mării Baltice, în cadrul Dimensiunii Nordice. Decizia 2005/48/CE a Consiliului a stabilit un mandat separat pentru anumite tipuri de proiecte în Rusia și noile state independente occidentale (NSI - Ucraina, Republica Moldova și Belarus). În sfârșit, Decizia 2006/1016/CE a Consiliului, înlocuită de Decizia 2009/633/CE a Parlamentului European și a Consiliului, a stabilit un nou mandat general pentru perioada 1.2.2007-31.12.2013 („mandatul general 2007-2013”).

[2] La 1 octombrie 2009, statele membre care nu adoptaseră încă moneda euro erau: Bulgaria, Republica Cehă, Danemarca, Estonia, Ungaria, Letonia, Lituania, Polonia, România, Suedia și Regatul Unit.

[3] Regulamentul (CEE) nr. 397/75 al Consiliului din 17 februarie 1975 de stabilire a unui nou mecanism cunoscut sub numele de mecanism comunitar de împrumuturi pentru a ajuta anumite țări membre ale CE să depășească dezechilibrele nesustenabile ale contului curent cauzate de primul șoc petrolier.

[4] Regulamentul (CE) nr. 1360/2008 al Consiliului din 2 decembrie 2008 de modificare a Regulamentului (CE) nr. 332/2002 de înființare a unui mecanism de asistență financiară pe termen mediu pentru balanțele de plăți ale statelor membre.

[5] Regulamentul (CE) nr. 431/2009 al Consiliului din 18 mai 2009 de modificare a Regulamentului (CE) nr. 332/2002 de înființare a unui mecanism de asistență financiară pe termen mediu pentru balanțele de plăți ale statelor membre.

[6] Decizia 2009/102/CE a Consiliului din 4 noiembrie 2008.

[7] În martie și iulie 2009 au fost vărsate încă două tranșe în valoare de 1,5 miliarde EUR fiecare.

[8] Nepublicat încă pentru anul 2008. Pentru anul 2007 a se vedea COM/2008/520.

[9] A se vedea Regulamentul (CE, Euratom) nr. 480/2009 al Consiliului.

[10] JO L 269, 10.10.2008, p. 8.

[11] Ultima tranșă a fost plătită în octombrie 2009.

[12] Mai multe informații referitoare la obligațiunile CE pot fi găsite la adresa: http://ec.europa.eu/economy_finance/financial_operation_instruments/market_operations59_en.htm.

[13] În iulie 2009, Consiliul Guvernatorilor BEI a aprobat extinderea Facilității de pre-aderare și a Facilității pentru parteneriatul mediteranean II pentru a permite investițiile indirecte în capitalul fondurilor de infrastructuri.

[14] Pentru impactul garanțiilor acordate BEI și impactul împrumuturilor acordate de UE pe propriul risc, a se vedea raportul privind garanțiile acoperite de la bugetul general la 31 decembrie 2008, COM2009 (398).

[15] JO L 414, 30.12.2006, p. 95.

[16] JO L 190, 22.7.2009, p. 1.